By IS

Binalaan ng Land Transportation Franchising and Regulatory Board (LTFRB) ang mga driver ng mga pampublikong sasakyan na may kaakibat na parusa at multa ang hindi pagsusuot ng mga ito ng face mask.

Ayon kay LTFRB Chair Martin Delgra III, ipinalabas ang Memorandum Circular 2020-005 para hindi kumalat ang coronavirus.

Kaya panawagan niya sa mga driver at operator, na sumunod sa memorandum circular lalong-lalo na sa pagmamaneho para hindi na umabot pa sa pagmumulta sa kanila.

“May violation po ‘yan na tinatawag na breach of franchise so may kaakibat na penalty patungkol diyan at least P5,000 ang violation,” giit ni Delgra sa panayam sa DZMM.